R:dus frater Laurentius Nicolai Bagghe, conuentus Kalmarnensis prouincialis et lector sacre theologie, habuit commissionem totius provincie [Dacie], reuocando omnes vicarios et nominatim fratrem Albertum Petri super conuentu Reualiensi et fratrem Michaelem Magni super conuentibus Aboensi et Wiburgensi et fratrem Petrum Laurentii de Splendan super suo conuentu Skenningensi et super monasterio sororum et omnem alium vicarium, reducendo totam prouinciam ad obedientiam prouincialis, qui exhortatur, ut reformatos conseruet et laboret ad reformandos, nullis obstantibus. Datum ut supra (Perusii post capitulum generale die xx maij 1478).